Diari Oficial de la Generalitat Valenciana


Sumari del DOGV 7304, del 26-06-2014 (2014/5681)

Notificació del laude emés per la Junta Arbitral de Consumo de la Comunitat Valenciana. Expediente número COIJAT/2014/7/46.
---------------------------------------------------------------------------------------------------------------------------

### Dades del document

Número de DOGV
:   7304

Data del DOGV
:   26-06-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/5681


Organisme emissor
:   Conselleria d'Economia, Indústria, Turisme i Ocupació

Tipus de document
:   Anunci

Notificació del laude emés per la Junta Arbitral de Consumo de la Comunitat Valenciana. Expediente número COIJAT/2014/7/46. [2014/5681]  
Ja que així ho ha acordat el president de la Junta Arbitral de Consum de la Comunitat Valenciana en l'expedient arbitral COIJAT/2014/7/46, a l'empara del que establix l'article 58 i 59.5 de la Llei 30/1992, de 26 de novembre, de Règim Jurídic de les Administració Públiques i del Procediment Administratiu Comú, modificada per la Llei 4/1999, es procedix a notificar a l'interessat, que a continuació s'expressa, el laude arbitral dictat en l'expedient mencionat, per mitjà d'este edicte:  
  
Interessat: Gil Staufer, SL.  
Últim domicili conegut: San Nicolás, s/n, polígon industrial La Cazuela, 35215 Las Palmas de Gran Canaria.  
Expedient: COIJAT/2014/7/46.  
Laude de 8 d'abril de 2014, que es dicta a València en els termes següents: «estimar parcialment la pretensió del reclamant Sergio Martos Gutiérrez del Castillo contra l'empresa Gil Stauffer, SL, ja que este Col·legi Arbitral entén que, de l'estudi de la documentació que hi ha en l'expedient, i de les manifestacions efectuades pel reclamant durant l'acte de l'audiència, no desvirtuades per la reclamada al no haver comparegut a la vista a pesar d'estar degudament citada, que el 8 de març de 2013 el contenidor, amb els efectes personals declarats i incorporats a l'expedient, estava ja en el port de València.  
  
Ha quedat acreditat igualment que, amb data 8 de març de 2013, la companyia reclamada va comunicar al reclamant que el contenidor estava en el port de València, però que hi havia un problema a resoldre, a causa ?d'un error en el manifest d'eixida?. Este error de manifest no s'ha pogut concretar a pesar d'haver-ho requerit així el reclamant per mitjà de correus electrònics dirigits a l'empresa reclamada. No obstant això, este Col·legi Arbitral considera que la causa d'este error no pot ser imputada al reclamant quan el Sr. Martos ha complit totes les gestions i tots els tràmits que li corresponien.  
Per tant, este col·legi arbitral considera que s'ha produït un evident perjuí com a conseqüència del retard mencionat a l'estar obligar a romandre hostatjat amb la seua família fins a l'entrega dels efectes personals i familiars el transport dels quals havia contractat.  
En l'expedient consta aportada la factura d'este hostalatge per un total de 33 dies i un valor de 5.940,13 euros (l'IVA inclòs), i una vegada determinat que la mercaderia estava en el port de València el dia 8 de març de 2013 i que va poder ser retirada el dia 3 d'abril de 2013, este Col·legi Arbitral considera que la indemnització haurà de ser proporcional a les circumstàncies esmentades, i, per tant, l'empresa Gil Stauffer, SL, haurà de pagar al reclamant Sergio Martos Gutierrez del Castillo, la quantitat de 4.680 euros, per mitjà d'un taló nominatiu que haurà de ser entregat en el seu domicili, situat en el c/ Xiprers, 31, CP 46764 València, en el termini de 30 dies comptadors des de la notificació d'este laude arbitral.»  
Este laude té caràcter vinculant i executiu i és eficaç des del dia de la notificació.  
Cosa que es fa saber a l'interessat reclamant als efectes oportuns i previstos en el Reial Decret 231/2008, de 15 de febrer, pel qual es regula el sistema arbitral de consum, i en la Llei 60/2003, de 23 de desembre, d'Arbitratge, i se li comunica que, dins dels deu dies següents a la notificació del laude, podrà demanar al Col·legi Arbitral la correcció, l'aclariment o el complement del laude, d'acord amb el que establix l'article 39. Contra el laude es pot interposar acció d'anul·lació que haurà de ser presentada davant de l'Audiència Provincial en el termini dels dos mesos següents a la notificació o a l'aclariment a què fa referència l'article 39 de la Llei d'Arbitratge, d'acord amb el que establix l'article 40 i següents de la Llei d'Arbitratge 60/2003.  
I perquè servisca de notificació a l'interessat consignat anteriorment s'expedix este edicte.  
  
València, 10 de juny de 2014.- La presidenta de la Junta Arbitral: Gema Ferrer Portillo.